Imtella' Mejju 29, 2021 L-awtoritajiet fil-Kanada sabu l-fdalijiet ta' 215-il tifel u tifla, wħud minnhom ta' tliet snin, fis-sit ta' dik li kienet skola residenzjali għal studenti indiġeni. Il-Prim Ministru Justin Trudeau qal li din hija sejba ta' qsim il-qalb. Qal li din tfakkar f'dak li sejjaħ 'kapitlu tal-mistħija fl-istorja tal-pajjiż'. It-tfal kienu studenti fl-iskola residenzjali Kamloops Indian fi British Columbia, li għalqet fl-1978. Investigazzjoni ta' sitt snin dwar is-sistema ta' skejjel residenzjali fil-Kanada li issa m'għadhiex tintuża kienet sabet li aktar minn 4,100 tifel u tifla kienu mietu waqt li kienu jattendu f'dawn l-iskejjel. Din iċ-ċifra ma jidhirx li tinkludi l-215-il tifel u tifla li nstabu midfuna taħt dik li kienet l-akbar skola residenzjali tal-Kanada.